kardosdrur/scandi-wiki huggingface dataset:
Rockers By Choice

Rockers By Choice er en rapgruppe fra København i Danmark. Gruppen blev dannet i 1986 og bestod af Chief 1 (Lars Pedersen), Dee Pee (Per Pedersen), Master Phoze (Georgios Sagos), MC Pete (Peder Musing) og MC Swan (Øyvind Hagen Traberg). Senere blev Master Phoze og MC Swan erstattet af DJ Kool K (Kenneth Kristensen) og Isbjerg (Kasper Bechmann).

Senere fandt de originale 5 sammen igen og lavede Retro pladen i 2002, og en række tourneer og koncerter.

Gruppen fik et stort hit med nummeret "Engel" i 1988.

Diskografi

Studiealbummer 
 Opråb! Til Det Danske Folk(1989)
 Nedtour Live '89 (1989)
 Vi Er Generationen Der Ikke Må Fejle (1990)
 Klar Til Kamp (1992)
 De 5 På Flugt (1996)

Opsamlingsalbummer 
 Rockers Retro, Greatest Hits (2002)
 Opråb! De største... (2009)

Singler 
 "Opråb! (Til Det Danske Folk)" (1988)
 "Engel" (1988)
 "Nej Til Narkotika" (1989)
 "Gang I Den" (1989)
 "Nedtur Part II" (1989)
 "Tag Mig Som Jeg Er" (1990)
 "Rabalderstræde" (1990)
 "Generationen Der Ikke Må Fejle" (1991)
 "Sumper" (1992)
 "5 Fingers Udsalg" (1996)
 "Fuck Din Chef" (1996)
 "Min Gamle Skole" (1996)
 "Retro" (2002)

Referencer

Eksterne henvisninger 
 

Hiphopgrupper fra Danmark
Har spillet på Roskilde Festival
Musikgrupper fra 1986
Miralem Pjanić

Miralem Pjanić (født den 2. april 1990 i Zvornik) er en bosnisk, professionel fodboldspiller, som spiller på den offensive midtbane for den tyrkisle klub Besiktas, udlejet fra FC Barcelona.

Han blev i år 2006 udtaget til U/17-EM for værtsnationen Luxembourg, hvor han scorede holdets eneste mål. Dette var muligt da hans familie under Balkankrigen flygtede til Luxembourg, hvorfor han også har luxembourgisk statsborgerskab. I 2007 valgte han dog i stedet at præsentere sit hjemland Bosnien-Hercegovina, og han spillede sin første landskamp i U/21-trøjen i 2008, samme år som han d. 20. august fik debut på det bosniske seniorlandshold i en venskabskamp mod Bulgarien.

Referencer

Eksterne henvisninger 

 Olympique Lyonnais officielle hjemmeside

Deltagere ved verdensmesterskabet i fodbold 2014
Fodboldspillere fra Olympique Lyon
Fodboldspillere fra FC Metz
Fodboldspillere fra AS Roma
Fodboldspillere fra Juventus F.C.
Fodboldspillere fra Bosnien-Hercegovina
Harald Stein

Harald August Edvard Stein (9. marts 1840 i København – 5. januar 1900 i København) var en dansk biskop, søn af Sophus August Vilhelm Stein, bror til Valdemar og Theobald Stein. 

Stein blev teologisk kandidat 1866 og året efter kateket ved Holmens Kirke. 1872 overtog han stillingen
som præst ved Diakonissestiftelsen, og her virkede han i otte år. 

Både i tale og skrift slog han til lyd for kristne barmhjertighedsgerninger, og især diakonissesagen og menighedsplejesagen lå ham stærkt på sinde. Også Magdalenehjemmets oprettelse skyldes for en væsentlig del Stein.

1880 blev han sognepræst ved den nyopførte Matthæus Kirke på Vesterbro i et sogn på 30 000 mennesker, men han udrettede også her meget, dels gennem sin forkyndelse, dels gennem en organiseret menighedspleje. 

1879 var han bleven formand for Københavns Indre Mission, og som sådan fungerede han indtil 1886 og fik blandt andet i løbet af den tid Bethesda opført og indviet. 

1889 kaldtes han til biskoppen over Odense Stift. Hans helbred blev dårligt med årene, og 1899 måtte han tage sin afsked. 

Stein hørte til den højkirkelige lejr, men var i øvrigt en irenisk skikkelse. Kun med Vilhelm Beck havde han en skarp fejde 1896. 

Han udgav blandt andet 1869—75 Kristelig Kalender sammen med J. Paulli, Nogle Blade af den kristne Kvindes Historie (1872), Hvad vil den indre Mission? (1876), flere prædikensamlinger og en levnedsskildring af R. Frimodt (1879).

Kilder

Eksterne henvisninger 
 

 

Biskopper over Fyens Stift
Riddere af Dannebrog
Danskere i 1800-tallet
Personer fra København
Personer i Dansk Biografisk Leksikon
Salmonsens
Sabrina Salerno

Sabrina Salerno (født 15. marts 1968 i Genoa, Italien), bedre kendt under sit kunstnernavn Sabrina, er en sangerinde, model og skuespiller fra Italien. Hun er primært kendt for sit popnummer Boys (Summertime Love) som blev udgivet i 1987.

Sangere fra Italien
Princess

Princess er en dansk voksen-tegnefilm fra 2006 instrueret af Anders Morgenthaler og med manuskript af Morgenthaler og Mette Heeno. Filmen blev vist på Cannes filmfestival 2006.

Plot
 
Filmen fortæller historien om den 32-årige præst August (Thure Lindhardt), der har mistet sin søster Christina (Stine Fischer Christensen) – der er bedre kendt som den tidligere pornostjerne "The Princess". Han adopterer Christinas 5-årige datter, Mia. August er overbevist om, at pornoindustrien er skyld i hendes død og på grund af sorg og dårlig samvittighed bryder August sammen i en psykose og indleder sammen med Mia et hævntogt, der skal slette den berygtede Charlies (Christian Tafdrup) pornografiske eftermæle.

Modtagelse
Princess fik gode karakterer af anmelderne med 4 stjerner af Politiken, Berlingske Tidende, Ekstra Bladet og B.T. Den der har det voksne publikum som målgruppe, vandt på tre europæiske filmfestivaler, og blev nomineret til en Robert Pris i 2007 for Årets danske spillefilm.

Stemmer 
 Thure Lindhardt som August 
 Stine Fischer Christensen som Christina 
 Jens Arentzen
 Rasmus Bjerg 
 Jiming Cai 
 Liv Corfixen som Luder i bil 
 Ida Dwinger som Mor 
 Mira Hilli Møller Hallund som Mia
 Rikke Hallund 
 Henrik Ibsen 
 Tommy Kenter som Preben 
 Margrethe Koytu som Karen 
 Søren Lenander som Sonny 
 Karen Rosenberg som Woman 
 Christian Tafdrup som Charlie
 Peter van Hoof som andre karakterer 
 Niels Weyde som Betjent Andersen
 Gunnar Wille

Vundene priser og nomineringer

Vundene priser 
 2007 : Sweden Fantastic Film Festival, Best European Fantastic Feature Film, Anders Morgenthaler 
 2006 : Flanders International Film Festival, Anders Morgenthaler 
 2006 : Sitges – Catalonian International Film Festival

Nomineringer 
 2007 : Robert Festival
 2006 : Bratislava International Film Festival, Grand Prix
 2006 : Amanda Awards, Norway, Best Debut

Referencer

Eksterne henvisninger 
 
 Review of Princess på BeyondHollywood.com

Danske film fra 2006
Animationsfilm fra Danmark
Film fra Danmark (administrationskategori)
Chapelle's Show

Chappelle's Show er et amerikansk komedieshow skabt af og med Dave Chapelle, der blev produceret fra 2003-2006. Showet blev i USA vist på Comedy Central og i Danmark vist på MTV. De indeholder i hvert afsnit parodier på kendte film og serier, som for eksempel Star Wars og Fear Factor. Serien fik en brat slutning da Dave Chapelle pludselig hoppede fra showet. Andre medvirkende i showet er blandt andre  Charlie Murphy.

Medvirkende
 Dave Chappelle
 Anthony Berry
 Neal Brennan
 Bill Burr
 Brian Dykstra
 Drake Hill
 Sophina Brown
 Yoshio Mita
 Paul Mooney 
 Charlie Murphy
 Randy Pearlstein
 Donnell Rawlings
 Mos Def
 Max Herman

Gæstestjerner
Ludacris
Anthony Anderson
Charles Barkley
Todd Barry
William Bogert
Wayne Brady
Bill Burr
Nick Cannon
Charo
Tim Kang
Damon Dash
Carson Daley
Guillermo Díaz
Jamie Foxx
Marla Gibbs
Eddie Griffin
Vida Guerra
GZA
Arsenio Hall
Anthony Hamilton
Ice-T
Rick James
Wyclef Jean
Ron Jeremy
Rashida Jones
Stephen King
Jessi Klein
Spike Lee
Lil Jon
Angie Martinez
John Mayer
Melle Mel
Paul Mooney
Mos Def
Charlie Murphy
Patrice O'Neal
Michael Rapaport
Sally Jessy Raphael
Donnell Rawlings
Redman
Joe Rogan
RZA
Susan Sarandon
Russell Simmons
Dee Snider
Snoop Dogg
Alani "La La" Vasquez
Rich Vos
N'Bushe Wright
DMX

Amerikanske tv-serier fra 2000'erne
Tv-programmer fra Comedy Central
Peter Weller

Peter Weller (født 24. juni 1947) er en amerikansk skuespiller. Han er nok bedst kendt som sin rolle i RoboCop. Han har også haft rollen som admiral Alexander Marcus i Star Trek Into Darkness fra 2013.

Udvalgt filmografi 
 Star Trek Into Darkness (2013)
 The Dark Knight Returns (2012)
 Naked Lunch (1991)
 RoboCop (1987)

Eksterne links 

 

Filmskuespillere fra USA
Star Trek-skuespillere
Erhvervslejernes Landsorganisation

Erhvervslejernes Landsorganisation (ELO) er en forening, der varetager de erhvervsdrivende lejeres interesser over for udlejere, offentlige myndigheder og politikere mv.

Foreningen udpeger de lægdommere, der i erhvervslejesager optræder som sagkyndige i boligretten.

Foreningen blev stiftet i 1980 af advokat Niels Gesner. Den nuværende formand (februar 2010) er Tom Fuglevig. Landssekretær for foreningen er advokat Patrizia Martinelli.

Eksterne kilder og henvisninger
Domstolsstyrelsens hjemmeside (om Boligretten) 
www.erhvervslejeren.dk 
www.adv-martinelli.dk 

Foreninger fra Danmark
Etableret i 1980
Poul Hansen

Poul Hansen er navnet på flere personer:

 Poul Hansen (politiker) (1913-1966) – dansk socialdemokratisk folketingsmedlem, valgt i Kalundborg, minister 1956-1965
 Poul Hansen (Grenå) (1887-1974) – dansk socialdemokratisk folketingsmedlem, valgt i Grenå
 Poul Hansen (Slagelse) (1904-1970) – dansk socialdemokratisk folketingsmedlem og borgmester i Slagelse
 Poul Hansen (Svendborg) (1910-1989) dansk socialdemokratisk folketingsmedlem, valgt i Svendborg
 Poul Hansen (borgmester) – konservativ borgmester i Vallensbæk Kommune 1970-1994
 Poul Hansen (arkitekt) (1918-1987) – dansk arkitekt
 Poul Hansen (billedhugger) (1918-1987) – dansk billedhugger
 Poul Hansen (generaldirektør) (1928-1991) – generaldirektør for Post & Telegrafvæsnet
 Poul Hansen (fodboldtræner) (født 1953) – dansk fodboldtræner og tidligere studievært
 Poul Hansen (bryder) – dansk bryder, bronzevinder ved OL i 1920

 Se også
 Poul Emil Hansen (1855-1930) – folketingsmedlem (Det Radikale Venstre)
 Poul Falk Hansen (født 1930) – folketingsmedlem (Socialdemokratiet)
 Poul F. Hansen (1949-2010) – dansk journalist og politiker
 Poul L. Hansen (1916-2002) – dansk fodboldspiller fra B.93
 Poul O. Hansen (1918-2001) – dansk fodboldspiller fra B.93
Hase (kunstværk)

Hase (tysk: hare) er et kunstværk i form af en kæmpe hare fyldt med strå. Den stod klar den 18. september 2005 på den 1500 m høje bakke Colletto Fava i det nordlige Piedmont i Italien. 

Harens sidste stykke er omkring 60 meter langt og 6 meter højt. Haren blev rejst af kunstgruppen Gelitin, der både vil have Hase til at blive som et kunstværk og som noget, der kan bestiges og efterfølgende hviles på. Gelitin forventer, at værket, pga. dyr og erosion fra vejr, vil holde indtil 2025.

Eksterne henvisninger 
 En artikel om et kunstværk fra Ananova
 Pressemeddelelsen fra Gelitin 

Kultur i 2005
Idrætsanlæg i Italien
Kunst fra Italien
Californienøen

Med Californienøen tænkes på en europæisk misforståelse fra det 16. århundrede, om at Californien ikke er en del af det nordamerikanske fastland, men i stedet en ø, og at den Californiske Bugt derfor må være området imellem fastland og ø. Misforståelsen gik igen på flere kort op igennem det 17. og 18. århundrede.

Eksterne henvisninger 
Californien som en ø
Philadelphia Print Shop Ltd.  Kort over Californien som en ø.

Historisk californisk geografi
Storelven

Storelven er en flodstrækning i Drammensvassdraget. Flodstrækningen begynder hvor Ådalselven (der er en del af Begna) og Randselven løber sammen, nedenfor Hønefossen i byen Hønefoss, i Ringerike kommune. 

Storelven løber ud i Tyrifjorden, via nordenden af Nordfjorden, mellem det internationalt vigtige vådmarksområde Averøya naturreservat (ramsarområde) i Ringerike og Onsakervika (som har en stor campingplads og sandstrand med flotte bademuligheder) på Røyse i Hole kommune.

Langs flodstrækningen mellem Hønefoss og Tyrifjorden ligger også de internationalt vigtige vådmarksområder Synneren naturreservat, Lamyra naturreservat og Juveren naturreservat, som alle er krogsøer, afsnørede meanderslyngninger. Alle disse tre er beskyttet som ramsarområder.

I den nordlige ende af Nordfjorden har også Sogna sit udløb. Ved udløbet ligger Karlsrudtangen naturreservat, der ligeledes er et fredet ramsarområde. Mellem Karlsrudtangen og Averøya ligger Røssholmstranden, en stor sandstrand som er et meget populært badested i sommertiden.

Bådtrafik på floden 
Storelven er gjort farbar for lystbåde fra udløbet i Tyrifjorden op til Hønefossen, hvor der ved Bilthuggertangen på Nordsiden bygges et nyt havneanlæg – Glatved Brygge. Strækningen udgør ca. 16 km og hele bådruten er opmærket. Bryggen ligger i nær tilknytning til Riddergården og pladsen hvor det tidligere Glatvedts Hotel lå. Dette område bruges til koncerter, teater og andre festlige arrangementer om sommeren. Bryggen ligger også i gåafstand fra Hønefoss centrum.

Vandløb i Viken
Susan Helms

Susan Jane Helms (født 26. februar 1958) er tidligere amerikansk NASA-astronaut og nuværnede majorgeneral af United States Air Force. Hun har deltaget i forskellige rumfærgeture, og var på et fast "ophold" i over 5 måneder på Den Internationale Rumstation (ISS).

Hun blev astronaut i juli 1991, og fløj med på STS-54 (1993), STS-64 (1994), STS-78 (1996), og STS-101 (2000).

Astronauter fra USA
Civilingeniører fra USA
Quintus Petillius Cerialis

Quintus Petilius Cerialis Caesius Rufus (født år 30) var en romersk senator og feltherre. Navnet antyder, at han var adopteret af Caesius-familien.

Den første vigtige opgave fik han som legat i den romerske legion IX Hispania i den romerske provins Britannia under guvernør Gaius Suetonius Paulinus. Han deltog i nedkæmpelsen af det oprør i 60/61, der blev ledet af Icenernes dronning Boudicca. Han led personligt et alvorligt nederlag, da legionens tropper forsøgte at undsætte byen Camulodunum (Colchester), som blev ødelagt af briterne. 

Som en slægtning til Vespasian, blev Cerialis taget som gidsel af Vitellius under borgerkrigene i året 69. Det lykkedes Cerialis at flygte, og han var en af de kavaleriledere, der erobrede Rom for Vespasian. Denne succes gav ham kommandoen over XIV Gemina, som var stationeret i den vanskelige provins Germania Inferior. Endnu en gang måtte Cerialis beskæftige sig med et lokalt oprør, hvor de lokale stammer (bataverne) under ledelse af Julius Civilis, en romersk uddannet høvdingesøn, belejrede to romerske legioner i Xanten. Cerialis havde atter heldet med sig og blev hædret af Vespasian. I 71 blev Cerialis udnævnt til guvernør over Storbritannien, og han bragte legionen II Adiutrix med sig til provinsen. Han blev støttet af Gnaeus Julius Agricola, kommandør for XX Valeria Victrix. Som guvernør bekæmpede Cerialis briganterne i det nordlige England.

I 74 forlod han Storbritannien og vendte tilbage til Rom som stedfortrædende konsul. I 83 blev han nomineret konsul for anden gang og nu som juniorpartner for kejser Domitian. Tacitus fortæller, at han var en modig soldat mere end en omhyggelig general, og at han foretrak at sætte alt på spil i et enkelt engagement. Han besad en naturlig veltalenhed, der umiddelbart appellerede til soldaterne, ligesom hans loyalitet over for de foresatte var urokkelig.

Militærfolk fra Romerriget
Pentax K-x

Pentax K-x er et 12,4 megapixel digitalt spejlreflekskamera fra den japanske producent Pentax. Kameraet, der blev introduceret i 2009, er velegnet til optagelser med begrænset lys.

Eksternt link 
Pentax K-x Review – anmeldelse af kameraet på dpreview.com

Kameraer
Kasımpaşa S.K.

Kasımpaşa Spor Kulübü er en tyrkisk fodboldklub fra Beyoğlu-distriktet i Istanbul. Klubben spiller på nuværende tidspunkt i Süper Lig, den bedste række i Tyrkiet.

Nuværende trup

Kilder

Eksterne henvisninger 

Fodboldklubber i Tyrkiet
Etableret i 1921
Sport i Istanbul
Fanejede fodboldklubber
Mathieu Kassovitz

Mathieu Kassovitz (født 3. august 1967 i Paris) er en fransk filminstruktør og skuespiller.

Han skuespillerdebuterede som barn i 1978, og har som voksen spillet i sin far Peter Kassovitz' film Jakob the Liar (Løgneren, 1999), i biografsuccesen Le Fabuleux Destin d'Amélie Poulain (Den fabelagtige Amélie fra Montmartre, 2001) mod Audrey Tautou og i Steven Spielbergs München (2005). Efter debuten som spillefilminstruktør i 1993 vakte han opsigt med La Haine (Hadet, 1995), som skildrede rodløs indvandrerungdom i Paris. Les Rivières pourpres (De blodrøde floder, 2000) var en dyster og labyrintisk kriminalfortælling henlagt til et skolemiljø i den franske landsby. I Hollywood har han lavet thrilleren Gothika (2003) med Halle Berry og science fiction-filmen Babylon A.D. (2008) med Vin Diesel.

Eksterne henvisninger 

 

Skuespillere fra Frankrig
Filminstruktører fra Frankrig
Personer fra Paris
César for største mandlige filmhåb
Sogna

Sogna er en flod som dannes ved udløbet af søen Sognevannet i Strømsoddbygda, øverst i Soknedalen i Ringerike kommune i Viken fylke i Norge. Tidligere tider var Soknavassdraget vigtig for tømmerflådningen, som lokalt kaldes brøtning.

Oven for Sognevannet ligger Strømsoddbygdvassdraget som omfatter en række småsøer og de mindre floder  Buvasselven (flodstrækningen mellem Buvatnet og Frisvatnet), Frisvasselven, Sandvasselven (flodstrækningen mellem Sandvannet og der hvor  floden møder Frisvasselven), Strømsoddelven (dannes hvor Frisvasselven og Sandvasselven mødes og løber ud i den nordlige del af Sognevannet) og Kollsjøvassdraget (sø- og flodstrækningen fra Blankvann ned til Sognevannet).

Fra Sognevannet, som ikke længere er reguleret, løber Sogna ned mod Sokna, hvor den løber  sammen med Verkenselven fra Rudsvassdraget. Sogna fortsætter langs dalbunden i Soknedalen, hvor flere småelve løber ud på vejen, ned til udløbet i Nordfjorden i den nordlige del af  Tyrifjorden. Ved udløbet (i deltazonen) ligger også det internasjonalt vigtige vådområde Karlsrudtangen naturvernreservat, som er et såkaldt ramsarområde.

Badepladser 
Sogna er i sommertiden en populær badeflod. Den mest populære badeplads er utvivlsomt Heiern (også lokalt kaldt Heiernstranda), ca. 6 km fra Hønefoss langs riksvei 7 mod Hallingdal, men det er også en række andre badepladser langs floden.

Vandløb i Viken
Knots Landing

Knots Landing  var en amerikansk sæbeopera, som blev vist i USA fra 1979 til 1993, og var et spin-off fra tv-serien Dallas. Idéen til serien blev skabt før Dallas, men det lykkedes ikke producenterne at sælge den til noget tv-selskab. Serien bestod af 344 afsnit, noget færre end Dallas, men var en succes i USA indtil maj 1993. Nogle afsnit blev vist på den danske TV3 fra 1988 til sommeren 1997 (de første 9 sæsoner af 14 i alt). Serien var sendt efter 1990 med titlen Glitter.

Sæbeoperaen handler om livet hos fire ægtepar, der bor på en blind vej i det sydlige Californien. Hovedrollerne omfatter Gary og Val (Ted Shackelford og Joan Van Ark), der flyttede fra Texas, blev gift, skilt og gift igen; Karen (Michele Lee), som bliver enke, kun for at gifte sig igen med en advokat; og Abby (Donna Mills), Karens første mands lillesøster, der var skurken i serien, som går i seng med mange gifte mænd, og ødelægger folks liv.

Personer 

 Gary Ewing – Ted Shackelford
 Valene "Val" Ewing (senere Gibson og Waleska) – Joan Van Ark
 Karen Fairgate (senere MacKenzie) – Michele Lee
 Abby Cunningham (senere Ewing) – Donna Mills
 Mack MacKenzie – Kevin Dobson
 Greg Sumner – William Devane
 Laura Avery (senere Sumner) – Constance McCashin
 Lilimae Clements – Julie Harris
 Paige Matheson – Nicollette Sheridan

Eksterne henvisninger 
 

Amerikanske tv-serier fra 1970'erne
Amerikanske tv-serier fra 1980'erne
Amerikanske tv-serier fra 1990'erne
Sæbeoperaer fra USA
Spin-off
Tv-programmer fra CBS
Avinor

Avinor AS er en norsk statsejet virksomhed, der driver 45 lufthavne og flyvepladser i Norge samt visse sikkerhedsanlæg som radiofyr og kontrolcentraler. Avinor er desuden ansvarlig for Norges flyvekontroltjeneste.

Avinor blev i januar 2003 omdannet til et 100 % statsligt ejet aktieselskab og har siden hørt under Samferdselsdepartementet. Tidligere var det en myndighed, der hed Luftfartsverket.

Eksterne henvisninger
 Avinors hjemmeside

Etableret i 2003
Statsejede virksomheder fra Norge
Transportvirksomheder fra Norge
Luftfart i Norge
Luftfartsorganisationer
Hans Henrik Schou (fabrikant)

Hans Henrik Schou (født 19. august 1858 i København, død 11. juli 1932 i Charlottenlund) var en dansk fabrikant og numismatiker, fader til maleren af samme navn og bror til Einar, Erik og Rudolf Schou.

Hans Henrik Schou var søn af oberstløjtnant Theodor Schou og hustru f. Mariboe. Han var student fra Metropolitanskolen 1876, blev cand.polyt. 1882, medstifter af og direktør for maskinfabrikken Atlas, der blev oprettet 1899. Schou var direktør frem til 1920.

Schou var samtidig en væsentlig numismatiker og møntsamler. Hans berømmelse i numismatiske kredse skyldes hans Beskrivelse af danske og norske Mønter 1448-1814 og danske Mønter 1815-1923 (København 1926), der udkom som afløsning af den hidtidige beskrivelse fra 1791. Hans register blev genoptrykt 1983 i Seattle og er stadig en værdifuld kilde. Schous mangeårige indsamling af staniolaftryk af mønter i forskellige samlinger var grundlaget for publikationen. Denne aftryksamling opbevares nu på Den Kongelige Mønt- og Medaillesamling i København. 

Han var formand for Akademisk Skytteforening 1895-1903, æresmedlem af Numismatisk Forening, medlem af bestyrelsen for Foreningen til Hovedstadens Forskønnelse fra 1929, blev Ridder af Dannebrog 1901 og Dannebrogsmand 1928.

Han var gift med Christyanna Georgia f. Marstrand (19. maj i København – 1936), datter af maleren Wilhelm Marstrand og hustru f. Weidemann. Der er støbt en medalje 1935 til minde om Schou efter design af Harald Salomon.

Schou var også en betydelig amatørfotograf. Han optog især stereoskopbilleder på sine rejser og har bl.a. efterladt sig 20 fotografier fra Bornholm.

Han er begravet på Gentofte Kirkegård.

Referencer

Kilder og eksterne henvisninger 
 Kraks Blaa Bog 1910
 Kraks Blaa Bog 1929
 Michael Märcher & Sven Aagaard: Tømmerupskattens hebræer 2-marker 1644-1647 fra Christian IV. Schous arbejde og nutidens muligheder, i Numismatiske tanker fra Amagerland. Festskrift i anledning af Amagerlands Numismatiske Foreningss 40 års jubilæum, 2012, 25-39.

Eksterne henvisninger 
 

Erhvervsfolk fra Danmark
Numismatikere fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra København
Foreningsformænd fra Danmark
Personer i Kraks Blå Bog (afdøde)
Personer i Dansk Biografisk Leksikon
Fotografer fra Danmark
Studenter fra Metropolitanskolen
Ciudad Real

Ciudad Real (spansk: Den kongelige by) er en by i Castilla-La Mancha i Spanien, ca. 200 km. syd for Madrid. Byen har  indbyggere og er hovedstad i provinsen af samme navn. 

Byen blev grundlagt af Alfonso den 5. i 1255 og var under middelalderen omgivet af mure med 130 tårne, der beskyttede befolkningen. Der findes kun rester af bymurene i dag. Da Miguel de Cervantes i 1605 udgav første del af Don Quijote blev Ciudad Real kendt som hovedpersonens fødeby. Efter genforeningen af de iberiske kongedømmer under de katolske monarker blev Ciudad Real i 1691 hovedstad i provinsen La Mancha. Det skabte en gunstig økonomisk udvikling i byen. I 1929 var byen scene for et mislykket oprør mod Primo de Riveras diktatoriske styre. 

I dag er byen mest kendt for sin håndboldklub, BM Ciudad Real, der er blandt verdens bedste. Ciudad Real er i dag i højere og højere grad en fjerntliggende forstad til Madrid, idet de to byer er forbundet med højhastighedstoget AVE. Byen har desuden haft egen lufthavn siden 2008, Aeropuerto Central Ciudad Real.

Kildeangivelser 

Byer i Castilla-La Mancha
Kvæsthus

Kvæsthus var et hospital for kvæstede (sårede militære); senere anvendtes det tillige som lemmestiftelse.

I 1618 oprettedes et bådsmændenes sygehus, rimeligvis ved den nuværende Holmens Kirke, det 1628 flyttedes til Gothersgade og derfra 1658 til Sejlhuset på Bremerholm (ved det Kongelige Teater), hvorefter det kaldtes Kvæsthuset, der senere deltes i et søkvæsthus og et landkvæsthus eller Krigshospitalets Ladegård, fordi det indrettedes på Københavns Ladegård.

Oprindeligt skulle Kvæsthuset kun anvendes som sygehus, medens invaliderne anbragtes i de almindelige lemmestiftelser, men de blev stiftelser med enkelte sygestuer, og de oprettedes også i det 18. århundrede ved andre lemmestiftelser som Vartov. I Norge oprettedes et kvæsthus 1679, men dets historie er så godt som ukendt.

Nedlagte hospitaler i Danmark